als_Latn dik_Latn sag_Latn
Nuk është gjë e re që Athina zyrtare mes kryeministrit Edi Rama dhe të koalicionit tjetër në themel të të cilit të jetë aleanca mes Berisha-Basha-Meta-Dule, të zgjedhë këtë të fundit. Për shumë arësye, të cilat tashmë janë bërë të ditura qoftë përmes deklaratave mediatike, zyrtare, apo sponsorizimit të mediave kryesore greke, qoftë dhe përmes lëvizjeve të nëndheshme diplomatike dhe politike. Dhe një ndër arësyet kryesore është se për herë të parë një kryeministër shqiptar, një qeveri shqiptare, i ka qëndruar “drejt”, përballë Greqisë duke dhënë argumente të qarta përsa i përket të gjitha çështjeve të vjetra të mbartura dhe të pazgjidhuara, shtuar dhe të rejat të krijuara nga qeverisja e kaluar e Sali Berishës.
Athina zyrtare ishte mësuar gjithnjë që të diktonte axhendën e bisedimeve me palën shqiptare, ta vërtiste dhe ta degdiste si të donte, madje dhe të diktonte bërjen e qeverive shqiptare, duke arritur deri atje sa të merrte dhe qindra kilometra nga territori shqiptar përmes marrëveshjes së Detit, me premtimin se do të mbante Berishën në pushtet. Me Edi Ramën kjo gjë nuk ka ndodhur dhe për më tepër me gjithë presionet që janë ushtruar mbi të, nuk ka asnjë gjasë që të ndodhë.
Pikërisht për shkak të këtij refuzimi përfundimtar të Edi Ramës kryeministër për të qënë vegël e Athinës zyrtare, për të varrosur çështjen shqiptare çame që tashmë ka mbërritur në dyert e Brukselit, për të mbajtur në këmbë ligjin e luftës, për të implementuar marrëveshjen e kufirit detar të nënshkruar nga qeveria Berisha, por të rrëzuar nga Gjykata Kushtetuese, politika greke dhe qeveria greke kanë filluar sponsorizimin e njerëzve besnikë të saj në politikën shqiptare. Një sponsorizim që do të krijonte një pol të fortë kundër Edi Ramës dhe qeverisë së tij të majtë, në mënyrë që të garantonte një fitore në zgjedhjet e verës së vitit të ardhshëm, që do të risillte në pushtet aleancën e vjetër mbështetëse të Athinës zyrtare, dhe për pasojë dhe implementimin e të gjitha pretendimeve të Greqisë ndaj Shqipërisë.
Burime të sigurta brenda PD bëjnë me dije faktin se tashmë diplomacia greke e qeverisë së Aleksis Tsipras ka filluar negociimin në politikën shqiptare për krijimin e një koalicioni në bërthamë të të cilit do të jenë PD e Berishës dhe Bashës, LSI e Ilir Metës dhe PBDNJ e Vangjel Dules. Mësohet se platformën e këtij bashkëpunimi politika greke e ka diskutuar që në takimin mes Tsipras dhe Metës, ndërkohë që të shkruara piketat kryesore ia kanë bërë të qartë dhe ministrit të Drejtësisë Ylli Manjani, gjatë momenteve të tij në kongresin e SYRIZA-s.
Këtë platformë, e cila ka tërë beneficet mbështetëse të Greqisë për një qeveri të mundshem të Metës me Berishën dhe Bashën, e ka sjellë Manjani në Shqipëri dhe është studiuar nga të tre partitë e lartpërmendura. PBDNJ është dakord me të dyja duart, po ashtu dhe Sali Berisha dhe Lulzim Basha që janë tepër entuziastë. Madje Berisha në mbështetje të saj, ka dhënë dhe deklarata që nuk mund ti bëjë asnjë grek i mirëfilltë, (të paktën Vangjel Dulen se kemi dëgjuar ti bëjë), atë të deklarimit se marrëveshjen e Detit e kishte rrëzuar pala e tretë, ndërkohë që këshillonte Greqinë ta çonte në arbitrazh ndërkombëtar se do ta fitonte. Për më tepër që ka dhënë “hua” për palën greke dhe ekspertët shqiptarë që punuan për të dhuruar detin, bashkë me dokumentacionin përkatës. Më i lëkundur mbetet Ilir Meta, kreu i LSI. I cili ka frikë se nuk mund ti fitojë zgjedhjet në një aleancë të tillë, përballë Ramës të fuqizuar nga mbështetja e BE, Merkelit dhe partnerëve të tjerë ndërkombëtarë që rekomanduan madje dhe hapjen e negociatave të Shqipërisë për në BE, pa marrë parasysh as dosjen e kanabisit që ka dërguar PD në Bruksel.
Emisarët e Tsipras që kanë ardhur në Tiranë dhe po negociojnë pranë Berishës e Bashës, Metës dhe Dules këmbëngulin në një koalicion të tillë, citojnë burimet nga PD, por që nuk kundërshtohen as nga burimet brenda LSI. Madje i mëshohet shumë idesë së rrëzimit të Ramës para marsit të vitit të ardhshëm për të hyrë në zgjedhje me një qeveri teknike. Të cilën mendojnë se mund ta realizojnë, dhe këtu është dakord dhe Ilir Meta. Burimet thonë se politika greke po punon fort në këtë drejtim dhe këtë e argumenton me faktin, se një kolicion me bërthamë PD-LSI-PBDNJ jo vetëm garanton realizimin e synimeve të politikës së jashte greke, por mund të paraqitet në qarqet ndërkombëtare dhe në Bruksel si zgjidhja më e mirë për stabilitetin e rajonit dhe fqinjësinë e mirë./Pamfleti.com
als_Latn als_Latn als_Latn als_Latn als_Latn als_Latn